Το πέμπτο του bazaar βιβλίων οργανώνει φέτος το Μουσείο Μπενάκη στο Κτήριο της οδού Πειραιώς. Στο bazaar, που θα διαρκέσει από τις 23 μέχρι και τις 26 Νοεμβρίου, θα λειτουργεί τμήμα second hand με βιβλία σε εξαιρετικά χαμηλές τιμές, καθώς και επιλεγμένα αντικείμενα του πωλητηρίου σε ειδικές τιμές.

Οι θεματικές των εκδόσεων που θα φιλοξενηθούν καθρεφτίζουν τη φυσιογνωμία, τα ενδιαφέροντα και τις δραστηριότητες του Μουσείου Μπενάκη και εκτείνονται από την Κλασική Ελλάδα, τον Βυζαντινό πολιτισμό, τη Λαογραφία, τη Νεοελληνική Ζωγραφική, τη Γλυπτική και την Αρχιτεκτονική, μέχρι τη Φωτογραφία και την Ευρωπαϊκή τέχνη.

Την Κυριακή 26 Νοεμβρίου, από τις 11.00 έως τις 14.00, οι επισκέπτες του bazaar, μικροί και μεγάλοι, μπορούν ελεύθερα να συμμετάσχουν στο εργαστήρι καλλιγραφίας «Η ομορφία των γραμμάτων» με την εικαστικό- ανθρωπολόγο Ειρήνη Γκόνου, που θα αποκαλύψει μυστικά της Τέχνης της «ωραίας γραφής».

Info

23/11 & 26/11: 10:00 – 18:00

24/11 & 25/11: 10:00 – 22:00

Μουσείο Μπενάκη

Κουμπάρη 1 & Βασ. Σοφίας

Τ +30 210 3671000

benaki@benaki.gr